VAT 69/UTK

**VAT 69** atau **69 Komando ** merupakan sebuah pasukan khusus multi spektrum bercorak ketenteraan atau *[[paramilitary|separa tentera]] milik [[Polis Diraja Malaysia]] berpengkalan di Markas Briged Utara Ulu Kinta, [[Negeri Perak|Perak]]

== Sejarah ==





;69 Komando 
[[69 Komando Tanjiro|69 Komando]] telah dilatih khusus pada tahun 1969 sebagai sebuah pasukan khusus yang bercorak ketenteraan dan mempunyai ilmu medan perang bagi mengekang dan membanteras sebarang kegiatan insurgensi oleh Parti Komunis Malaya. Nama 69 Komando ini diambil bersempena tahun 1969 dan ditubuhkan sebagai pasukan tempur khas, pakar dalam peperangan hutan, penggunaan senjata, bahan letupan, penyusupan, penyamaran dan risikan medan serta risikan gempur untuk menghapuskan sebarang bentuk teknik pertempuran dan [[taktik gerila]] oleh pengganas komunis. Penubuhan unit ini bermula apabila Menteri Dalam Negeri ketika itu, Tun Dr Ismail mengemukakan cadangan untuk menubuhkan satu pasukan elit baru bercorak ketenteraan dalam PPH khusus untuk menentang sebarang bentuk ancaman insurgensi komunis pada tahun 1969 di kawasan Perak. Sebelum dilatih oleh *'United Kingdom Special Air Service** (SAS), Beberapa anggota dan pegawai polis separa tentera iaitu Pasukan Polis Hutan (PPH)  telah dipilih bagi mengikuti latihan asas Komando yang dikendalikan oleh **Grup Gerak Khas** di Kem Sebatang Karah , Port Dickson bagi menubuhkan sebuah pasukan khusus yang baru yang akan digelarkan **Pasokan Gerak Khas**. Namun, telah berlaku suatu tragedi dalam latihan tersebut dan hanya 2 orang calon yang layak untuk ditauliahkan sebagai anggota Komando. Kegagalan ini tidak dijadikan satu kekecewaan malah menjadi satu perintis kepada  penubuhan unit 69 Komando ini. Pada bulan Oktober 1969, lebih kurang 60 daripada 1600 pegawai dan anggota **Pasukan Polis Hutan (sekarang Pasukan Gerakan Am**, PGA) sekali lagi telah dipilih dalam sesi latihan rintis 69 Komando dan akan menjalani latihan asas komando. Sepasukan jurulatih dari **United Kingdom Special Air Service Regiment*' telah dihantar ke Fort Kemar Grik, [[Negeri Perak|Perak]] untuk melatih platun percubaan 69 Komando. Diakhir latihan ini, hanya 30 orang sahaja yang berjaya dan merupakan trup nukleus pertama 69 Komando. Pada tahun 1970an, unit ini memulakan operasi komandonya dan telah dihantar untuk menghapuskan [[pengganas komunis]] di hutan. Keputusannya, ramai di antara pengganas komunis telah dibunuh, dicederakan dan lain-lain berjaya ditangkap serta jumlah senjata dan kelengkapan komunis berjaya dirampas. Pada tahun 1977, skuadron 69 Komando telah pertingkatkan kepada 3 pasukan dan telah dilatih oleh [[New Zealand Special Air Service]] serta mengadakan kursus khas untuk melatih para jurulatih 69 Komando yang terdiri daripada anak watan Malaysia sendiri. Program ini berjaya pada tahun 1980 dan unit ini mempunyai sebarang kelengkapan khas dan keperluan logistiknya sendiri. Unit ini juga mempunyai cawangan latihan peperangan khusus dan pusat latihannya sendiri serta melatih unit khas polis dan unit khas penguatkuasa yang lain .Namun begitu mereka masih menghantar anggota dan pegawainya bagi mengikuti latihan ketenteraan, pengurusan operasi, perisikan, dan kepakaran lain bagi meningkatkan keupayaan dan keboleh fungsian mereka. 69 komando jugak sering dinamakan sebagai Unit Tindakan Khas Ulu Kinta semasa mereka masih memakai beret Merun Unit itu suatu masa dahulu. Kini 69 Komando lebih dikenali sebagai *Pasukan Gerakan Khas* atau (PGK) dikalangan Pasukan Sahabat dalam PDRM.

;Unit Tindakhas

Unit Tindakhas merupakan pasukan khas PDRM. Unit ini ditubuhkan pada 1 Januari 1975 di bawah idea Ketua Polis Diraja Malaysia ketika itu iaitu Tan Sri Hanif Omar. Unit ini memiliki tahap kerahsiaan yang cukup tinggi berbanding pasukan-pasukan khas yang lain.
Pada [[20 Oktober]] [[1997]], bermulanya detik-detik bersejarah dalam pasukan Polis Diraja Malaysia apabila kedua-dua unit diselaraskan dibawah satu Markas Operasi Khusus yang baru dikenali sebagai [[Pasukan Gerakan Khas]], dirasmikan oleh Perdana Menteri Malaysia, [[Mahathir Mohamad]] dan Ketua Polis Negara, [[Rahim Noor]].

== Lambang/maksud yang tersirat VAT 69/PGK Bravo==

;Motto
:Warisan Darah Perwira

;Hitam
:Simbolik kepada penugasan 69 Komando dalam operasi-operasi yang mempunyai kerahsiaan yang tinggi.

;Merah
:Melambangkan keberanian bagi Perwira - perwira 69 Komando 

;Kuning
:Melambangkan Ketaatsetiaan kepada Raja dan Negara.

;Lembing / Tombak
:Senjata tradisi yang digunakan oleh pahlawan-pahlawan dan pendekar-pendekar Melayu.

;2 Bilah Kerambit
:Merujuk kepada angka 69, melambangkan membunuh musuh secara senyap

== Latihan ==
Latihan asas 69 Komando terdiri daripada 3 fasa;

;Fasa Pertama
: Setiap pelatih akan diberi latihan khusus dalam teknik rondaan khas.

;Fasa Kedua
:Setiap pelatih akan diberi latihan dan teknik seperti penyusupan khas, komunikasi, perubatan perang dan penggunaan bahan letupan. Para pelatih diajar memasang jerangkap samar, mematikan bahan letupan dan pelbagai teknik pertempuran.

;Fasa Ketiga
:Latihan yang terakhir, para pelatih akan diuji dengan pelbagai aspek berkaitan teknik-teknik yang telah dipelajari. Di akhir latihan, perhatian khusus akan diberi kepada pelatih-pelatih untuk menentukan siapa diantara yang mempunyai potensi sebagai anggota unit ini.

===Payung Terjun===
: Pasukan payung terjun 69 Komando bermula pada 1978 dimana 65 pegawai dan anggota 69 Komando dihantar ke Hua Hin, Thailand untuk dilatih oleh tenaga pengajar dari Pusat Latihan Payung Terjun Pasukan Polis Sempadan Polis Diraja Thailand. Latihan asas payung terjun dijalankan selama sebulan dimana setiap pelatih dikehendaki melakukan terjun statik. Setiap peserta hendaklah melakukan 10 kali penerjunan termasuk sekali di permukaan air. Setelah mendapatkan sayap penerjunan, semua pelatih akan dilatih dengan penerjunan bebas atau kursus lanjut (HALO / HAHO). 

: Cawangan Latihan Payung Terjun (PARA) 69 Komando bertanggung jawab untuk mempertingkatkan latihan payung terjun dari asas hingga ke peringkat lanjutan, termasuk rappelling & abseiling dari helikopter. Secara fakta, 69 Komando juga turut melatih kemampuan mereka tersendiri. 

:Sungguhpun begitu, 69 Komando dan UTK juga turut mengikuti latihan payung terjun di Pusat Latihan Peperangan Khas (PULPAK) di Sungai Udang bagi memperoleh Sayap Berdarah Tentera Darat ( TDM) selain dari Sayap Payung Terjun Kebanggaan PGK ini.

===Tempur Jarak Dekat (CQB) dan Menyelamat Tebusan===
: Latihan tempur jarak dekat dijalankan oleh jurulatih 69 Komando sendiri setelah mendapat latihan dan tunjuk ajar dari British Special Air Service (SAS). Kursus ini dikhaskan untuk taktik dan teknik operasi anti-pengganas. Antaranya adalah menyelamat tebusan di dalam bangunan, pesawat dan kereta api.

===Selam Tempur/Combat Diving===
: Keanggotaan lain yang diterapkan dalam 69 Komando adalah selam tempur, semua pegawai dan anggota 69 Komando mampu melaksanakan misi penyelaman. Latihan selama sebulan dilanjutkan dengan kursus ’Dive Master’ dengan kemampuan menyelam sedalam 150 kaki (50 meter). Mereka mampu dikerahkan dari pesawat helikopter.
 
:Umumnya, kemampuan anggota 69 Komando berkemungkinan mengikuti kursus peringkat master untuk pertempuran gerila/hutan, FIBUA / OBUA / MOUT, penembak tepat, mencari dan menyelamat, payung terjun, tempur jarak dekat, tempur tanpa senjata, komunikasi, selam tempur, perubatan, kawalan rapat dan juga serbuan kapal. 

Keputusan 69 Komando untuk menjadikan kemampuan cross-training dibuat bagi semua anggota untuk memiliki lebih dari satu keanggotaan. Setiap tahun beberapa anggota 69 Komando juga turut dihantar untuk mengikuti kursus di luar negara.

== Kelengkapan ==
Pasukan 69 Komando dan Unit Tindak Khas dilengkapi dengan peralatan khas sepertimana pasukan khas SAS, SWAT dan SEAL. Disini adalah senarai senjata dan kelengkapan yang digunakan oleh kedua-dua unit ini.

=== Senjata ===


*1 Pistol Colt M1911A1 berkaliber .45 ACP buatan Amerika Syarikat pernah digunakan oleh para pegawai tentera British, askar Melayu dan pegawai polis Persekutuan Tanah Melayu (sekarang Polis Diraja Malaysia) semasa Perang Dunia Kedua dan Darurat di Tanah Melayu. Manakala Beretta M92F/S digunakan oleh Komando 69,Rejimen Askar Melayu Diraja pada tahun 1970an semasa penugasan menentang pengganas komunis. Apabila kerajaan Malaysia memperkenalkan sistem persenjataan terbaru yang terdiri daripada jenis Glock, Sig Sauer dan Steyr pada tahun 1980an, Beretta dan Colt telah dihentikan perkhidmatannya, tetapi hanya 1% pegawai dan anggota sahaja yang masih menggunakannya terutamanya dari Jabatan Siasatan Jenayah dan Cawangan Persenjataan, malahan Cawangan Battalion Perisikan 165 Angkatan Tentera Malaysia juga turut menggunakannya. Manakala raifal HK 33 dan HK G3 dihentikan perkhidmatannya pada tahun 1990 dan digantikan dengan raifal Colt M4A1, HK G36C, HK MSG 90 dan HK PSG-1 sebagai senjata utama.*

=== Kelengkapan ===

* Alat Pandang Malam *(Night Vision Goggle, NVG)*
* Pejera Laser
* Pejera EO Tech
* Ves Kalis Peluru

== Misi dan operasi ==

Pasukan elit 69 Komando dan UTK mempunyai rekod pertempuran yang baik. 

*Sebagai 'pasukan khusus multi spektrum' yang menganggotai  Pasukan Operasi Khusus Negara bersama ketiga-tiga Pasukan Kombatan Khusus Angkatan Tentera Malaysia yang lain menerusi Majlis Keselamatan Negara (MKN) di bawah arahan no. 18 iaitu pengurusan dan pengendalian krisis, 69 Komando PGK merupakan responder keempat dan diletakkan dalam keadaan siap siaga bagi menghadapi sebarang kemungkinan selepas Rejimen Gerak Khas (RGK), Pasukan Khas Laut (PASKAL) dan Pasukan Khas Udara (PASKAU) untuk menangani krisis dan keganasan yang kritikal.


* [[1969]] - 69 Komando memulakan operasi pertamanya di hutan dan berjaya menumpaskan sebilangan besar komunis dan merampas kesemua senjata dan kelengkapan komunis.


* [[19 November]] [[1985]] - Pasukan Gerak Khas Unit Tindak Khas (UTK) Bukit Aman bersama hampir 200 pegawai kanan dan anggota PDRM terlibat dalam [[Ops Angkara/Ops Hapus]] atau lebih dikenali sebagai [[peristiwa Memali 1985]]. Dalam operasi ini pihak polis setelah beberapa bulan melakukan pengepungan, telah melakukan serbuan ke atas kediaman [[Ibrahim Mahmud]] atau lebih dikenali sebagai (Ibrahim Libya) di Kampung Memali, Baling, [[Kedah]] yang mana dalam operasi tersebut Ibrahim Mahmud bersama 13 pengikutnya yang juga penduduk kampung telah terkorban. Selain itu, seorang pegawai kanan PPH dan 3 anggota polis turut terkorban dalam operasi ini.


* Berikutan insiden kegiatan lanun yang mengganas di kawasan pekan di [[Sabah]], Pasukan 69 Komando telah dihantar beroperasi untuk menumpaskan aktiviti lanun di Sabah dan hasilnya, kegiatan lanun berjaya dihapuskan. 


* [[Oktober]] [[1985]] - Unit Tindak Khas terlibat dalam satu operasi menyelamat tebusan seorang doktor dan pembantu perubatan oleh enam banduan yang bersenjata api di Penjara Pudu, Kuala Lumpur. Enam hari kemudian, serbuan yang dijalankan berjaya membuahkan hasil apabila tebusan tersebut berjaya diselamatkan, manakala Jimmy Chua, seorang penjenayah warga Singapura yang merupakan dalang disebalik drama tebusan tersebut berjaya ditangkap dan dijatuhi hukuman gantung sampai mati.


* [[2001]] Seorang ahli militan MNLF Filipina bernama Rizal Aleh berjaya melarikan diri ke Sabah bersama bapanya dan memulakan kegiatan jenayah dengan taktik-taktik lanun. Apabila 69 Komando yang diketuai oleh DSP Mohd Noor bin Razak dihantar sekali lagi ke Sabah dalam Operasi yang digelar OPS Rambo II, Rizal, bapanya dan rakan-rakannya berjaya diberkas dan dihadapkan ke mahkamah Semenanjung atas jenayah yang dilakukan, kemudiannya Rizal dan bapanya diserahkan kepada kerajaan Filipina memandangkan kedua-duanya amat dikehendaki oleh pihak berkuasa di negara tersebut.


*[[2005]] - Lima pegawai dan 32 anggota dari Pasukan Anti-Pengganas 69 Komando Ulu Kinta telah diterbangkan ke Kukup bagi melaksanakan operasi merampas semula sebuah kapal MV Natris yang telah ditukar nama kepada MV Paulijing dipercayai dilarikan di perairan [[Bertam, Indonesia]]. Kapal tersebut telah dikesan oleh [[Pasukan Gerakan Marin]] di perairan [[Selat Melaka]] setelah dilaporkan hilang pada tahun 2003. Operasi ini telah dinamakan sebagai Ops MV Paulijing. Operasi ini juga melibatkan anggota dari Pasukan Khas [[Pasukan Gerakan Marin]].


* [[29 Jun]] [[1994]] - Unit Tindak Khas telah melakukan serbuan ke atas sebuah tempat persembunyian P. Kalimuthu atau Bentong Kali di Medan Damasara, Selangor. Dalam serbuan ini, penjenayah yang paling dikehendaki polis ini berjaya ditembak mati.


* [[1 April]] [[2009]] - Unit anti-pengganas Unit Tindak Khas bersama Cawangan Khas PDRM dalam operasi pada waktu Subuh melakukan serbuan ke atas persembunyian Ketua Jemaah Islamiah Singapura, [[Mas Selamat Kastari]] di Kampung Tawakal, Skudai, [[Johor]] yang menyebabkan beliau berjaya ditangkap bersama 2 orang kanannya, Abdul Matin dan Johar. Penangkapan pemimpin JI dan juga pengganas berbahaya Asia ini merupakan satu kejayaan besar PDRM dalam usaha membanteras keganasan.


* 69 Komando juga terlibat dalam operasi mencari dan menyelamat bersama anngota penyelamat seperti Jabatan Bomba dan Jabatan Pertahanan Awam seperti Kes Orang Hilang, Pesawat Terhempas dan Lemas. Antaranya ialah Misi Mencari dan Menyelamat pesawat helikopter milik Hornbill Skyways yang terhempas di Sarawak, insiden jambatan gantung runtuh di Perak dan pesawat Nuri yang [[Helikopter Nuri Terhempas di Genting Sempah 2007|terhempas]] yang telah mengorbankan anggota TUDM di Pahang.


* [[1 Mac]] [[2013]] Pegawai dan anggota 69 Komando terlibat dalam pertempuran di [[krisis pencerobohan Lahad Datu 2013| Lahad Datu]] yang mengorbankan 2 orang pegawai dan anggota 69 Komando akibat serangan hendap Askar Diraja Sultan Sulu pada 1 Mac 2013. 69 Komando berjaya membunuh 12 orang penceroboh dalam serangan hendap itu.


* [[2 Mac]] [[2013]] Pegawai dan anggota 69 komando yang baru tiba di tawau bagi menambah keanggotaan PDRM di Lahad Datu telah diterbangkan ke Semporna bagi menyelamatkan dan mengeluarkan pegawai serta anggota yang terperangkap dalam serang hendap di Kg Seri Jaya Siminul, Semporna. Dalam kejadian serang hendap tersebut 6 orang anggota polis telah terkorban.

== Pautan luar ==
* [http://www.rmp.gov.my Royal Malaysian Police website] 
* [http://www.rmp.gov.my/rmp03/031209pgk.htm PGK Training Programme] 
* [http://www.specialoperations.com/Foreign/Malaysia/VAT69/Default.htm Pasukan Gerakan Khas Summary at SpecialOperations.com] 
* [http://www.youtube.com/watch?v=iyou0ZDE8_U Video 30 saat tentang Organisasi VAT 69]
* [http://www.youtube.com/watch?v=lcgGpqDAaEs&feature=related Tarian Gayung Perang oleh Komando 69 di laman *youtube.com'']